МИНИСТЕРСТВО НА

ВЪТРЕШНИТЕ РАБОТИ

София 1000, ул. „Шести септември“ № 29,

рег. № 8121р-16600, екз. № 1
04.09.2026 г.
ОБЯВЛЕНИЕ
На основание чл. 10а, ал. 2 от Закона за държавния служител, чл. 14 от Наредбата за провеждане на конкурсите и подбора при мобилност на държавни служители (НПКПМДСл) и заповед № 8121К-14615/01.09.2026 г., във връзка с т. I от заповед № 8121з-1065/24.06.2026 г. на министъра на вътрешните работи, относно възлагане на правомощия на орган по назначаването по служебното правоотношение с държавните служители по чл. 142, ал. 1, т. 2 от Закона за Министерството на вътрешните работи, обявявам конкурс за заемане на 1 (една) вакантна длъжност,
ФИНАНСОВ КОНТРОЛЬОР
в Главна дирекция „Пожарна безопасност и защита на населението“ - МВР,
длъжностно ниво: 7, съгласно Класификатора на длъжностите в администрацията,
наименование на длъжностното ниво: експертно ниво 3
І. Минимални и специфични изисквания за заемане на длъжността:

1. Минимална образователно - квалификационна степен - „Магистър“ по смисъла на чл. 42, ал. 1, т. 2 от Закона за висшето образование;

2. Минимален професионален опит - 3 години и/или придобит минимален ранг IV младши;

3. Области на висшето образование - Съгласно ПМС № 125/24.06.2002 г.;

4. Професионални направления - Съгласно ПМС № 125/24.06.2002 г.;

5. Кандидатите да отговарят на изискванията по член 7 от Закона за държавния служител;

6. Да притежават или да получат разрешение за достъп до класифицирана информация съгласно Закона за защита на класифицираната информация до ниво на сигурност „Секретно”.
7. Валиден резултат от успешно издържан тест за почтеност.

Съгласно чл. 10д, ал. 4 от ЗДСл, актът за назначаване се издава в 14-дневен срок от по-късната от двете дати: на удостоверяване или получаване на валиден резултат от успешно издържан тест за почтеност и на получаване на разрешението за достъп.

Съгласно § 20 от Преходните и заключителни разпоредби към закона за изменение и допълнение на ЗДСл, не се провежда тест за почтеност до осигуряване на техническо обезпечаване за това, но не по-късно от 1 декември 2026 г.
Допълнителни изисквания: Кандидатите да притежават компютърна грамотност.

ІІ. Описание на длъжността, съгласно длъжностната характеристика:

1. Прилага нормативните актове, уреждащи бюджетната, финансово-стопанската и отчетната дейност на организациите, трудовото законодателство, Закона за финансовото управление и контрол в публичния сектор, Закона за обществените поръчки, Закона за държавната собственост и правилника за неговото прилагане, Закона за задълженията и договорите, Закона за счетоводството, Закона за защита на класифицираната информация и правилника за неговото прилагане, Закона за Министерството на вътрешните работи и правилника за неговото прилагане и следи измененията на посочената  нормативна уредба; 

2. Осъществява предварителен контрол за законосъобразност по смисъла на Закона за финансовото управление и контрол в публичния сектор. Следи за законосъобразност преди поемане на задължение от директора на Главна дирекция „Пожарна безопасност и защита на населението” (ГДПБЗН) или от оторизирано от него лице, включително от третостепенните разпоредители с бюджетни кредити към директора на ГДПБЗН, по ред и начин, определени в системата за финансово управление и контрол в ГДПБЗН; 

3.
Проверява всички представени документи, относими към съответното поемане на задължение, за наличието на следните основни условия: 

- съответствието на поеманото задължение с изискванията на приложимото законодателство, вътрешните правила, заповедите, методическите указания и др.;

- компетентността на лицето, което предлага поемането на задължение, включително при делегиране на правомощия;

- верността на документите, включително правилността на изчисляване на количествата и сумите по тях;

- наличието на документите, необходими за поемане на задължението;

- финансовото осигуряване на съответното поемане на задължение - съответства ли размерът и характерът му с утвърдените размери на бюджетни кредити по съответните параграфи.

4. Проверява всички представени документи, относими към откриване на съответната процедура за обществена поръчка или друго поемане на задължение и изразява писмено становище по законосъобразността им;

5. Изисква допълване на документите, когато установи, че те са непълни;

6. Извършва документални проверки, а при необходимост по своя преценка - анкетиране и физически проверки на място;

7. Изразява писмено становище за резултатите от извършения предварителен контрол за законосъобразност; 

8. Задължително документира резултата от извършения предварителен контрол, като изразява в контролен лист мнение за одобрение или отказ да се одобри задължението/разходът. Въвежда данните в регистър;

9. Носи отговорност за верността на съдържанието на всеки изготвени и/или подписан от него документ;

10. Участва в изграждането, въвеждането, развиването и актуализирането на системата за финансово управление и контрол съобразно специфичните цели и особености на дейността на ГДПБЗН;

11. Оказва методическа помощ при прилагане на системата за финансово управление и контрол в ГДПБЗН; 

12. Участва в изготвянето и актуализирането на стратегията за управление на риска в ГДПБЗН;

13. Осъществява предварителен контрол при поемане на задължения и извършване на разходи, както по бюджета на ГДПБЗН, така и по бюджета на проекти, съфинансирани със средства на Европейските структурни, и инвестиционни фондове или на проекти и програми, финансирани от други международни финансови институции и донори;

14. При изпълнение на длъжностните си задължения служителят има право да изисква и получава своевременна информация и необходимите документи и материали, включително изготвяне на конкретни справки, свързани с изпълнение на поставените му задачи.
ІІІ. Начин за провеждане на конкурса:

1. Решаване на тест за познания от професионалната област на длъжността и относно Министерството на вътрешните работи;

2. Интервю.

IV. Граници (от - до) на заплатите, определени за длъжностите за степен 1 - от 620,20 евро до 1120 евро, съгласно Наредба за заплатите на служителите в държавната администрация.

При назначаване на кандидата спечелил конкурса, се определя основна месечна заплата по Приложение 1 към Наредбата за заплатите на служителите в държавната администрация и съгласно Вътрешните правила за заплатите в МВР.

V. Необходимите документи, които кандидатите следва да представят за участие в конкурса са:
1. Писмено заявление за участие в конкурса, съгласно Приложение № 3 към чл. 17, ал. 2 от НПКПМДСл - по образец;

2. Декларация по чл. 17, ал. 3, т. 1 от НПКПМДСл - по образец;

3. Копия на документи за придобита образователно-квалификационна степен, допълнителни квалификации и правоспособност, които се изискват за длъжността. Когато дипломата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

4. Копия на документи, удостоверяващи продължителността и областта на професионалния опит;
5. Копие на документ за придобит ранг, при наличие на такъв;

6. Копия на други документи, свързани с изискванията за заемането на длъжността.

Кандидатите следва да имат предвид обстоятелствата посочени в чл. 7, ал. 2 от ЗДСл.
Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

VІ. Място и срок за подаване на документите за участие:
Подаването на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес: hr.160@mvr.bg, като в този случай заявлението и декларацията следва да бъдат подписани от кандидата с електронен подпис.
Срокът за подаване на документите е 10 (десет) дневен от датата на публикуване на обявлението за конкурса, на адрес: гр. София, ул. „Пиротска“ № 171А, всеки работен ден в отдел „Човешки ресурси“ при Главна дирекция ,,Пожарна безопасност и защита на населението” - МВР. 

Телефон за справки и допълнителна информация: 02/9821205.

При подаване на документите по електронен път кандидатите следва да проверяват статуса на същите на горепосочения телефонен номер.

VII. Списъците и други съобщения във връзка с конкурса да бъдат обявявани на електронната страница на дирекция „Човешки ресурси“ - МВР - в интернет и интранет.
Копие от обявлението да се изпрати на дирекция „Човешки ресурси“ - МВР и на Главна дирекция „Пожарна безопасност и защита на населението“ - МВР, за сведение и изпълнение.
ВПД АДМИНИСТРАТИВЕН

СЕКРЕТАР НА МВР:                 /П/
Габриела Килфанова

